
"Fordíts nyugat felé": Arthur Morgan, mint a western hős sokszínűségének megtestesítője a Red Dead Redemption 2-ben 

Kulcsszavak: western; videójátékok; populáris kultúra; hősfigurák
A Red Dead Redemption 2 egy 2018-as western videójáték, amely a Red Dead franchise részét képezi. A hanyatló vadnyugat korszakában játszódik, ahol Arthur Morgan-t, egy idősödő banditát követünk életútja végén. Dolgozatomban amellett érvelek, hogy a videójátékok médiumában fellelhető sokrétű ábrázolás lehetővé teszi azt, hogy Arthur Morgan egyszerre képviselje a vadnyugati westernhős különböző verzióit, a klasszikus hősfigurától a revizionista western antihősfigurájáig. További tézisem, hogy a videójáték formátum lehetővé teszi a több hőskonstrukció békés egymás mellett élését.



